Večerná jazda na bicykli má na tomto mieste svoje čaro. Prvá žiariaca cyklistická trať v Poľsku je dielom TPA Instytut Badań Technicznych Sp.. Firmy, ktorá experimentovala aj s voňavým asfaltom – predstavte si jahody, citrusy a ruže. Inšpirovali sa podobným chodníkom v Holandsku, ktorý je inovatívnou verziou Van Goghovej maľby Hviezdna noc. Mnoho času im zabralo hľadanie trvalo udržateľných riešení, ktoré by nevyžadovali doplnkové svetelné zdroje – chodník v Holandsku využíva LED žiarovky.
Výsledkom je 100 metrov dlhý cyklistický chodník, ktorý potme svieti namodro vďaka špeciálnemu syntetickému materiálu, ktorý počas dňa zhromažďuje energiu z viditeľného, ultrafialového a infračerveného svetla. Tieto luminopóry, alebo častice, môžu mať rozličné farby, ale vzhľadom k okoliu bola vybraná ako najvhodnejšia modrá farba, neďaleko je totiž jazero. Chodník svieti po zotmení desať hodín, čo je dosť času na večernú jazdu. Momentálne ide o experiment vytvorený neďaleko poľského mesta Lidzbark Warminski, pretože je potrebné zistiť, akú dlhú životnosť majú luminopóry pri každodennom používaní a ako rýchlo sa opotrebujú. Za zváženie stojí aj cena, keďže ide o drahší materiál ako v prípade bežných čiar na cyklotrasách. Napriek tomu jeho tvorcovia dúfajú, že zvýši bezpečnosť a priláka viac cyklistov.
Poland Unveils Glow-In-The-Dark Bicycle Path That Is Charged By The Sun – http://bit.ly/2dwQWAp
Poland Unveils Glow-In-The-Dark Bicycle Path That Is Charged By The Sun http://buff.ly/2e1t86S
Poland Unveils Glow-In-The-Dark Bicycle Path That Is Charged By The Sun http://ow.ly/Wrnn304Vyn6
Zdroj / Svietiaca cyklotrasa, ktorý v noci žiari: thisiscolossal
zk